
SE APROBA,
P R I M A R
Dr. Ing. GHEORGHE CIUHANDU
Nr. UR2010-028867/10.12.2010
REFERAT

privind avizarea Planului Urbanistic Zonal „Zona de depozitare, service auto si servicii ” –Timişoara, Calea Torontalului DN 59 A 
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2010-028867/24.11.2010, privind aprobarea Planului Urbanistic Zonal „Zona de depozitare, service auto si servicii ” –Timişoara Calea Torontalului,  DN 59 A;
Având în vedere prevederile Certificatului de Urbanism nr. 3943/17.08.2009;

Ţinând cont de Avizul Prealabil de Oportunitate nr. 02/08.07.2009 şi de Avizul Comisiei Tehnice de Amenajare a Teritoriului şi de Urbanism nr. 12/12.11.2010 Favorabil;

Propunem Comisiilor din cadrul Consiliului Local al Municipiului Timişoara analizarea şi avizarea documentaţiei Plan Urbanistic Zonal „Zona de depozitare, service auto si servicii ” –Timişoara Calea Torontalului, DN 59 A;
Documentaţia P.U.Z. „Zona de depozitare, service auto si servicii ” –Timişoara Calea Torontalului, DN 59 A, a fost afişată pe site-ul oficial al Primăriei Municipiului Timişoara începând cu luna noembrie 2010 în vederea informării şi consultării populaţiei.

Pentru această documentaţie s-a organizat Dezbatere publică în data de 09 decembrie 2010, în baza Ghidului privind metodologia de elaborare şi conţinutul cadru al P.U.D./P.U.Z şi a legislaţiei în vigoare cu privire la amenajarea teritoriului şi urbanismului, la care au participat cetăţenii din zonă în conformitate cu Procesul Verbal anexat. Nu a fost înregistrată nici o sesizare în scris cu privire la această documentaţie;

Documentaţia Plan Urbanistic Zonal „Zona de depozitare, service auto si servicii ” –Timişoara, Calea Torontalului, DN 59 A, este elaborată de S.C. SUBCONTROL S.R.L., proiect nr. 1308.06.10/2008, la cererea beneficiarului S.C. FARMEXPERT DCI S.A.;
Pentru aceasta documentatie de urbanism a fost obtinut Avizul Consiliului Judeţean Timiş nr. 144 din 28.10.2010.  

Prin prezentul Plan Urbanistic Zonal „Zona de depozitare, service auto si servicii ” – Timişoara, Calea Torontalului, DN 59 A, nu se încalcă prevederile  OUG nr. 114/2007 privind modificarea şi completarea OUG nr. 195/2005 privind protecţia mediului, conform adresei Agentiei Regionale pentru Protectia Mediului Timisoara nr. 5643 din 21.10.2009. Conform acesteia, documentatia prezentata  nu necesita evaluare de mediu si se adopta fara aviz de mediu.
Suprafata studiata în cadrul documentaţiei este situat în extravilanul municipiului Timişoara, pe partea stanga a drumului national DN59A in zona km 6+300. Zona studiata este marginita pe latura de nord de traseul drumului national, pe latura de vest de drumul de exploatare De853, pe latura de sud de traseul caii ferate Timisoara-Jimbolia, iar pe latura de est de proprietati private. 
Terenul studiat, în suprafaţă totala de 25.000 mp  este înscris în CF nr. 417620 (provenită din conversia pe hârtie a C.F. nr. 136312), nr. Cad A 857/3/1 reprezentând teren arabil extravilan, este proprietatea S.C. FARMEXPERT D.C.I. S.A. 

Prin PUZ „Zona de depozitare, service auto si servicii ” –Timişoara, Calea Torontalului DN 59 A,  se propune realizarea unei hale pentru depozitare produse farmaceutice, service auto, precum si a unor spatii tehnice anexe, statie de pompe si rezervor de incendiu, avand regimuri maxime de inaltime P+1E. 

Accesul la parcela se va realiza de pe drumul propus pentru DE853 de pe partea de vest a parcelei, cu acces de pe drumul colector paralel cu DN 59 A. 
Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela detinuta de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 şi prelungit cu HCL nr. 139/2007.

Indicii de construibilitate propuşi prin documentaţie (conform Avizului C.J.T.), sunt:

POT max.  =  55 %

CUT max. =  1,00
Regim de inaltime: P+1E,   Hmax.cornisa = 12.00 m
Se propun spaţii verzi de min 20,1 % conform adresei Agenţiei Regionale pentru Protecţia Mediului  nr. 5643 din 21.10.2010. 

Autorizaţia de Construire se va putea emite doar după ce suprafeţele de teren afectate de dezvoltarea tramei stradale, vor fi trecute în domeniu public. 
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.)

Plan Urbanistic Zonal „Zona de depozitare, service auto si servicii ” –Timişoara Calea Torontalului, DN 59 A, Timişoara se va integra în Planul Urbanistic General al Municipiului Timişoara şi va avea o valabilitate de 5 ani, perioadă în care trebuie demarate investiţiile prevăzute în documentaţie.  

